Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9308

2. Megjegyzés. - Ha a rendelkezésre álló hely módot ad rá, ott a vasútvonalak neve megadható. 16.7.2.2 Ajánlás. - A fontos alagutakat fel kell tüntetni. Megjegyzés. - Ismertető megjegyzéssel kiegészíthető 16.7.3 Főútvonalak és utak 16.7.3.1 Az úthálózatot olyan részletességgel kell feltüntetni, hogy rajzolatuk lényegi részei a levegőből szemlélve felismerhetők legyenek. 16.7.3.2 Ajánlás. - A beépített területeken lévő utat nem kell ábrázolni, kivéve, ha a levegőből nézve, mint határozott terepjellegzetességek, felismerhetők. Megjegyzés. - A fontos főútvonalak neve, vagy száma feltüntethető. 16.7.4 Tájékozódási támpontok Ajánlás. - Ha a látás szerinti navigálás szempontjából fontosnak tartják, akkor a természet és a kultúr környezet olyan tájékozódási támpontjait fel kell tüntetni, mint például a hidak, nagy távvezetékek, állandó telepítésű drótkötélpályák, bányaszerkezetek, erődök, romok, gátak/töltések, csővezetékek valamint sziklák, hegyfokok, kőszirtek, homokdűnék, különálló világítótornyok, világító hajók stb. Megjegyzés. - Ismertető megjegyzésekkel kiegészíthetők. 16.7.5 Politikai határok A nemzetközi határokat kötelező feltüntetni. A kijelöletlen és meghatározatlan határokat magyarázó megjegyzéssel kell megkülönböztetni. 16.7.6 Vízrajz 16.7.6.1 A térkép méretarányával egyeztethető minden vízrajzi jellegzetességet fel kell tüntetni, ideértve a partvonalakat, tavakat, folyókat és patakokat (a nem állandó jellegűeket is), sós tavakat, gleccsereket és jégsapkákat. 16.7.6.2 Ajánlás. - A nagykiterjedésű nyílt vízfelületeket egészen világos színárnyalattal kell jelölni. Megjegyzés. - A partvonal kiemelése céljából a partvonalak mentén keskeny, sötétebb tónusú zóna alkalmazható. 16.7.6.3 Ajánlás. - Ha lényeges tájékozódási jelleggel bírnak, akkor a zátonyok és homokpadok, az egyedül álló sziklák, a homokos, kavicsos, köves és egyéb hasonló jellegű területek a megfelelő térképjellel feltüntethetők. Megjegyzés. - A sziklacsoportok, az adott területre berajzolt néhány szikla-térképjellel ábrázolhatók. 2007/70/II. szám 16.7.7 Szintvonalak 16.7.7.1 A szintvonalakat fel kell tüntetni. A szintvonalak közötti térköz megválasztása teljesítse azt a kívánalmat, hogy a légi-navigációhoz szükséges domborzati viszonyok egyértelműen legyenek ábrázolva. 16.7.7.2 Az alkalmazott szintvonalak értékét fel kell tüntetni. 16.7.8 Magasság szerinti színárnyalás 16.7.8.1 A térképen alkalmazott magassági színárnyalás magassági tartományait fel kel tüntetni. 16.7.8.1 A magasság szerinti színárnyalás skáláját a térkép lapszélén fel kell tüntetni. 16.7.9 Magassági pontok 16.7.9.1 A kiválasztott kritikus pontoknál fel kell tüntetni a magassági pont tengerszinthez viszonyított magasságát. A kiválasztott magassági pontok a közvetlen környezet legmagasabb pontjai legyenek, általában egy hegycsúcsot, vagy hegygerinc tetejét kell jelezniük. A repülés szempontjából különös fontossággal bíró völgyek, vagy tavak felszínének tengerszinthez viszonyított magasságát fel kell tüntetni. A kiválasztott magassági pontok helyét egy ponttal kell jelezni. 16.7.9.2 A térkép szélén kötelező megadni a térképen ábrázolt legmagasabb pont tengerszinthez viszonyított magasságát (lábban, vagy méterben) és annak legközelebbi 5 fokpercre kerekített földrajzi helyét. 16.7.9.3 Ajánlás. - A térképlapon a legmagasabb pont tengerszinthez viszonyított magasságának értékeit jelző számjegyek körül a színárnyalást törölni kell. 16.7.10 Hiányos, vagy megbízhatatlan domborzati információk 16.7.10.1 "A domborzati adatok hiányosak" megjegyzést kell feltüntetni az olyan területek esetében, amelyek szintvonalas ábrázolásához a felmérések még nem történtek meg. 16.7.10.2 A légiforgalmi információk feltüntetésére alkalmazott színnel figyelmeztető megjegyzést kell nyomtatni azon térképek előlapjára, amely térképeknél a magassági pontok tengerszinthez viszonyított magasság értékei általában megbízhatatlanok; a figyelmeztetés szövege a következő legyen: "Figyelem - E térképen a domborzati információk megbízhatatlanok, ezért a tengerszinthez viszonyított magasság értékek figyelembevételekor körültekintően kell eljárni." 16.7.11 Szakadékok Ajánlás. - A szakadékokat fel kell tüntetni, ha azok szembeötlő terep jellegzetességek vagy, ha a kultúr környezet nagyon szórványos. 16.7.12 Fás területek 16.7.12.1 Ajánlás. - A fás területeket tüntessék fel. Megjegyzés. - A magasabb földrajzi szélességen fekvő területek térképein az erdőhatár hozzávetőleges legészakibb, illetve legdélebbi vonala feltüntethető 16.7.12.2 Ha az erdőhatár hozzávetőleges legészakibb, illetve legdélebbi vonalát ábrázolják, akkor azt, megfelelő felirattal kiegészített szaggatott fekete vonallal kell jelölni. 2007/70/II. szám 16.7.13. A tereprajzi információk kelte A térkép szélén közölni kell a feltüntetett tereprajzi információk legutolsó felmérésének időpontját. 16.8 Mágneses eltérés 16.8.1 Az izogon vonalakat fel kell tüntetni. 16.8.2 Az izogon információk felmérésének dátumát meg kell adni a térképlap szélén. 16.9 Légiforgalmi adatok 16.9.1 A feltüntetett légiforgalmi adatok mennyiségét - a térképnek a látás szerinti navigációhoz való felhasználásával összhangba hozva és az adatok módosítási ciklusát (lásd a 16.9.6 pontot) figyelembe véve - a lehető legalacsonyabb szinten kell tartani. 16.9.2 Repülőterek 16.9.2.1 A nagyobb légiforgalmi jelentőségű repülőtereknek elsőbbséget adva, a szárazföldi és vízi repülőtereket, valamint a helikopter repülőtereket nevükkel együtt fel kell tüntetni, oly mértékig, hogy a térképen ne okozzanak felesleges zsúfoltságot. 16.9.2.2 A repülőtér tengerszinthez viszonyított magasságát, a rendelkezésre álló fénytechnikai rendszert, a futópálya felület fajtáját és a leghosszabb futópálya, vagy csatorna hosszát, a 2. Függelékben bemutatott példának megfelelően rövidített formában kell megadni az egyes repülőterekre, feltéve, hogy ez a térképen nem okoz zsúfoltságot. 16.9.2.3 Az üzemen kívül helyezett repülőtereket, melyek a levegőből repülőtérként még felismerhetők, fel kell tüntetni és "üzemen kívüli" jelöléssel kell ellátni azokat. 16.9.3 Akadályok 16.9.3.1 Az akadályokat fel kell tüntetni. Megjegyzés. - Akadálynak általában azokat az akadályokat tartják, amelyek földszinttől mért magassága 100 méter (300 láb) vagy attól magasabb. 16.9.3.2 Ha a látás szerinti repülés szempontjából fontosnak ítélik, az akadályt képező nagy távvezetékeket és állandó drótkötélpályákat fel kell tüntetni a térképen. 16.9.4 Tiltott, korlátozott és veszélyes légterek A tiltott, korlátozott és veszélyes légtereket fel kell tüntetni. 16.9.5 A légiforgalmi szolgálatok rendszere 16.9.5.1 A légiforgalmi szolgálatok rendszerének lényeges elemeit beleértve, ahol megvalósítható a repülőtéri irányító körzeteket, a repülőtéri forgalmi körzeteket, ellenőrzött légtereket, a repüléstájékoztató körzetek határait és az egyéb olyan légtereket, amelyekben VFR repülések üzemelnek, a megfelelő légtér-osztállyal együtt fel kell tüntetni. 16.9.5.2 Ahol alkalmazható, ott a légvédelmi azonosító körzetet (ADIZ) fel kell tüntetni és megfelelően kell azonosítani. Megjegyzés.- Az ADIZ eljárás a térkép jelmagyarázatában leírható. 2007/70/II. szám 16.9.6 Rádió-navigációs berendezések A rádió-navigációs berendezéseket fel kell tüntetni a megfelelő térképjellel és a nevükkel, de a frekvenciájukat, kódjelüket, üzemidejüket és egyéb jellemzőiket nem, kivéve, ha biztosítható, hogy az adatok bármely olyan része, vagy egésze, ami feltüntetésre került, naprakészen tartható marad a térkép újbóli kiadásaival. 16.9.7 Kiegészítő tájékoztatások 16.9.7.1 A légiforgalmi földi fényeket jellemzőikkel, vagy azonosítójukkal együtt, vagy mindkettővel kell feltüntetni. 16.9.7.2 A külső kiemelkedő tengerparton, vagy egyedülálló terepjellegzetességeken elhelyezkedő és 28 km-nél (15 tengeri mérföld) nagyobb távolságból látható tengerhajózási fényeket fel kell tüntetni ott, ahol: 1) ezek nem kevésbé megkülönböztethetőek a körzetben lévő többi, erősebb tengerhajózási fénytől; 2) ezek világosan megkülönböztethetők más tengerhajózási, vagy egyéb fényektől, a beépített tengerpart környezetében; 3) csak ezek az egyedül rendelkezésre álló, jelentőséggel bíró fények.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes